Eufrozína Bátoriová

Eufrozína Bátoriová/Báthoryová-Drugetová (maď. Báthory Fruzsina de Ecsed) bola dcérou Františka III. Drugetha.

Vydala za grófa Štefana z Bátoru. Nemali spolu deti a smrťou jej manžela v roku 1605 vymrela mužská vetva Bátoriovcov z Ečedu. O Eufrozíne je známe, že vo Vranove sa stala veľkou podporovateľkou reformácie. V tomto mestečku dala postaviť v roku 1580 kostol pre kalvínov, resp. Maďarov. Zároveň sa tiež pričinila o vydanie Biblie v maďarčine s veľkými príspevkami na tlačiareň vo Visoli (Maďarsko). Jej manžel Štefan Bátori mal sestru Alžbetu (čachtická pani), ktorá sa vydala v roku 1575 vo Vranove za Františka Nádašdyho.

Bátoriovci
Drugetovci
Uhorskí šľachtici
Slovenskí šľachtici

Narodenia v 16. storočí
Úmrtia v 17. storočí